На основу члана 93. став 1. Закона о локалној самоуправи („Службени гласник РС“, број 129/07, 83/14-др. закон, 101/16-др. закон и 47/18), члана 11. Статута општине Инђија („Службени лист општине Инђија“, бр. 9/13 – пречишћен текст и 7/18), члана 9. став 2. Уредбе о адресном регистру („Службени гласник РС“, број 63/17), члана 4. Одлуке о утврђивању назива улица и тргова на територији општине Инђија („Службени лист општина Срема“, број 11/04 и 2/05) и сагласности Покрајинског секретаријата за регионални развој, међурегионалну сарадњу и локалну самоуправу Нови Сад број: 141-015-1/2019-03-4 од 12.02.2019. године,

Скупштина општине Инђија на седници одржаној 04. марта 2019. године, донела је

**ОДЛУКУ**

**О ИЗМЕНИ И ДОПУНАМА ОДЛУКЕ О ДОДЕЉИВАЊУ НАЗИВА УЛИЦАМА ИЗ ЕЛАБОРАТА УЛИЧНОГ СИСТЕМА ПО НАСЕЉЕНИМ МЕСТИМА ОПШТИНЕ ИНЂИЈА**

**I**

У Одлуци о додељивању назива улицама из Елабората уличног система по насељеним местима општине Инђија („Службени лист општине Инђија“, брoj 15/18 и 27/18) у тачки II испод, назива **„НАСЕЉЕНО МЕСТО ИНЂИЈА“,** после тачке 11. додају се тачкe 12, 13, 14, 15, и 16. које гласе:

„12. Досадашњем краку улице Петра Драпшина, који је Допуном Елабората уличног система за насељено место Инђија описан : „Улица бр. 1.-Улица почиње од улице Бранка Радичевића, између кп 2994/1 и 2995/59, прати део кп 2995/65 и завршава се између кп 2995/51 и 2997/12 КО Инђија“ додељује се назив „ **Космајска**.“

„13. Досадашњем краку улице Петра Драпшина, који је Допуном Елабората уличног система за насељено место Инђија описан:“Улица бр.2.-Улица почиње од предложене Улице бр.1 између кп 2995/6 и 2995/7, прати део кп 2995/65 и завршава се између кп 2995/66 и 2996/2 КО Инђија“ додељује се назив „**Авалска**“.

„14. Досадашњем краку улице Сретењска, који је Допуном Елабората уличног система за насељено место Инђија описан: „Улица бр.3- Улица пошиње на кп 6491/1, сече кп 6495/5, 6496/8, 6460/2, 6459/18, 6459/16,6458/13, 6458/12 и завршава се на кп 6458/10 КО Инђија“ додељује се назив „**Солунска**“.

„15. Досадашњем краку улице Сретењска, који је Допуном Елабората уличног система за насељено место Инђија описан: „Улица бр.4- Улица пошиње од кп 6470/21, сече кп 6470/26, 6470/30, 6471/12, 6482/6 и завршава се на кп 6482/7 КО Инђија“ додељује се назив „**Мишарска**“.

„16. Заселак број 1: Заселку број 1 , који чине парцеле 4237/2, 4237/3 и 4237/4 КО Инђија, додељује се назив „**Контић салаш**“.

Испод назива **„НАСЕЉЕНО МЕСТО НОВИ КАРЛОВЦИ“** , после тачке 1. додају се нове тачке 1а, 1б, 1в, и 1г. које гласе:

„1а. Делу Дунавске улице који је Допуном Елабората уличног система за насељено место Нови Карловци описан: „Улица бр.1- Улица почиње између кп 1272/1 и 1257, прати кп 1267, 2007 и део кп 2165, и завршава се између кп 2166/77 и 2164/86 КО Нови Карловци“ додељује се назив „**Дунавска**“.

„1б. Делу Дунавске улице који је Допуном Елабората уличног система за насељено место Нови Карловци описан: „Улица бр.2- Улица почиње између кп 1208/1 и 1200, прати кп 1204 и завршава се између кп 1898 и 1120 КО Нови Карловци“ додељује се назив „**Будоварска**“.

„1в. Делу Дунавске улице који је Допуном Елабората уличног система за насељено место Нови Карловци описан: „Улица бр.3- Улица почиње између кп 1209/3 и 1941/1, прати кп 1972, сече кп 1267,прати целом дужином кп 2059 и завршава се код кп 2104/8 КО Нови Карловци“ додељује се назив „**Милутина Миланковића**“.

„1г. Делу Дунавске улице који је Допуном Елабората уличног система за насељено место Нови Карловци описан: „Улица бр.4- Улица почиње између кп 1941/1 и 1890, прати кп 1893 и завршава се између кп 1906 и 1892/2 КО Нови Карловци“ додељује се назив „**Заград**“.

Испод назива „НАСЕЉЕНО МЕСТО ЧОРТАНОВЦИ“ после тачке 84. додаје се назив **„НАСЕЉЕНО МЕСТО СЛАНКАМЕНАЧКИ ВИНОГРАДИ“** и додају се тачке 1, 2 и 3. које гласе:

„1. За улицу Јанка Чмелика, Допуном Елабората уличног система за насељено место Сланкаменачки Виногради, утврђен је следећи опис:Улица бр.1- Улица почиње од улице Владимира Хурбана, између кп 4360 и 4559, прати кп 4494 КО Нови Сланкамен, 4024, део кп 3973, део кп 3972 и завршава се између кп 3189/26 и 3971/2 КО Крчедин.“

„2. За улицу Јаношикова, Допуном Елабората уличног система за насељено место Сланкаменачки Виногради, утврђен је следећи опис:Улица бр.2- Улица почиње од кп 3189/26 и 3974, прати део кп 3973, 2543/1, 2543/2 КО Крчедин, скреће на кп 4451, сече кп 4443/1, 4443/3, прати кп 3149 и завршава се између кп 4424 и 3150/12 КО Нови Сланкамен, код улице Масарикова.“

„3. **Улици број 3.** која је Допуном Елабората уличног система за насељено место Сланкаменачки Виногради описана : „Улица бр.3-Улица почиње између кп 4277/5 и 4299/5, прати кп 4278 и завршава се код кп 4275 КО НОви Сланкамен“ додељује се назив „ **Агатова**“.

Испод назива **„НАСЕЉЕНО МЕСТО НОВИ СЛАНКАМЕН“** тачка 15. мења се и гласи:

**„15. Улицама број 15 и 45** које су Елаборатом уличног система за насељено место Нови Сланкамен описане: „*Простире се од кп 4613/1 и 5434 даље пролази између кп 4594 и 4219 преко кп 5098 све до насељног места Сланкаменачки Виногради где у том делу иде као улица по граници између КО све до кп 4251/1 КО Нови Сланкамен* “ и „У*лица 45 је наставак* ***званичне*** *улице Владимира Хурбана из насељеног места Сланкаменачки виногради од кп 3159/1 и 3163/1 све до пута у насељу Нови Сланкамен и кп 3191 и 3140*“, додељује се назив „Владимира Хурбана“.

После тачке 49. додаје се тачка 50. која гласи:

„**50. Улици број 1.** Која је Допуном Елабората уличног система за насељено место Нови Сланкамен описана: „ Улица почиње од границе са суседним насељеним местом Сланкаменачки Виногради између кп 4265 и 4285/1, прати кп парцеле 4259 и завршава се између кп 4209 и 4297/3 КО Нови Сланкамен“, додељује се назив „**Агатова**“.

II

Ову Одлуку објавити у „Службеном листу Општине Инђија“.

**СКУПШТИНА ОПШТИНЕ ИНЂИЈА**

Број:015-2/2019-I Председник,

Дана:04. марта 2019.године

Инђија Милан Предојевић

Образложење

Након што је Скупштина општине Инђија донела Одлуку о додељивању назива улицама из Елабората уличног система по насељеним местима Општине Инђија на седници одржаној дана 20.јуна 2018. године (Сл.лист Општине Инђија“ бр. 15/18), а потом, по захтеву Републичког завода и Одлуку о изменама и допуни наведене Одлуке, дана 10.децембра 2018.године(Сл.лист Општине Инђија“ бр. 27/18), , Општинској управи Општине Инђија , дана 16.јануара 2019.године **поново је** достављен захтев Републичког геодетског завода да се предметна Одлука мора још једном кориговати, јер како се наводи, у Елаборату уличног система поново су уочене неправилности.

Неправилности су уочене код нумерације кућних бројева у појединим улицама Општине Инђија, као и код одређених кракова постојећих улица.

Из тог разлога од стране Републичког геодетског завода извршена је допуна Елабората уличног система за насељена места Општине Инђија, којим се предлаже одређивање назива нових улица у насељеним местима Општине Инђија, и то: Инђији, Новим Карловцима, Сланкаменачким Виноградима и Новом Сланкамену.

Допунама Елабората уличног система предложено је одређивање назива и то: у насељеном месту Инђија за још по две нове улице које су настале од кракова постојећих улица Петра Драпшина и Сретењске; у насељеном месту Нови Карловци за укупно четири улице које су настале од постојеће Дунавске улице; у насељеном месту Сланкаменачки Виногради за још једну улицу насталу од дела улице Владимира Хурбана, као и редефинисање постојећих улице Јанка Чмелика и Јаношикова и на крају у насељеном месту Нови Сланкамен за још једну нову улицу, која у бити представља наставак оног дела улице из Сланкаменачких Винограда , за који се тражи одређивање јединственог назива за ова два насељена места.

У смислу наведеног, а следом процедуре која је слеђена код доношења предметне Одлуке, о горе описаним грешкама обавештене су Месне заједнице по подручјима где су грешке уочене , које су за називе улицама предложиле опште познате појмове , заслужне личности и афирмисане локалне називе, који су преношени с колена на колено и као такви прихваћени.

Након тако спроведеног поступка, а сагласно члану 7. став 1. Одлуке о утврђивању назива улица и тргова на територији општине Инђија („Служени лист општина Срема“, број 11/04 и 2/05) , којом одредбом је прописано да за утврђивање или измену назива улица или тргова , Комисија подноси предлог са образложењем Скупштини општине, Комисија за утврђивање назива улица и тргова је на седници одржаној дана 06.02.2019.године, утврдила предлог Одлуке о измени и допунама Одлуке о додељивању назива улицама из Елабората уличног система по насељеним местима општине Инђија.

На утврђени предлог Одлуке о измени и допунама Одлуке о додељивању назива улицама из Елабората уличног система по насељеним местима општине Инђија, а након извршене контроле Републичког геодетског завода, прибављена је претходна сагласност Покрајинског секретаријата за регионални развој, међурегионалну сарадњу и локалну самоуправу, те се иста упућује Скупштини општине Инђија, на даљу надлежност.

Комисија за утврђивање назива улица и тргова